ການສ້າງພາບເໝືອນຈິງ ທີ່ເປັນຮູບຮ່າງ ດ້ວຍການນຳໃຊ້ ພວກໂດຣນນ້ອຍໆ
ບັດນີ້ ບັນດານັກຄົ້ນຄວ້າ ຊາວການາດາ ກ່າວວ່າ ມັນອາດຈະເປັນໄປໄດ້ ທີ່ຈະສ້າງພາບເໝືອນຈິງ ທີ່ເປັນຮູບຮ່າງ ດ້ວຍການນຳໃຊ້ ພວກໂດຣນນ້ອຍໆ.
ໃນຂະນະທີ່ ພວກນັກຫຼິ້ນເກມຄອມພິວເຕີ້ ຫຼາຍຄົນຮູ້ດີວ່າ ພາບເໝືອນຈິງ ຫຼື virtual reality ແມ່ນເປັນຮູບສາມມິຕິ ທີ່ໄດ້ຖືກສາຍໃສ່ພວກແວນຕາພິເສດ ມັນສາມາດຫລອກ ລວງສະໝອງຂອງທ່ານ ໃຫ້ຄິດວ່າ ໂລກໃນຄອມພິວເຕີ້ນັ້ນ ເປັນໂລກອັນແທ້ຈິງ ແຕ່ຖ້າທ່ານ ພະຍາຍາມຈະຈັບມັນ ມັນ ຈະບໍ່ຢູ່ທີ່ນັ້ນ ບັດນີ້ ບັນດານັກຄົ້ນຄວ້າຊາວການາດາ ກ່າວ ວ່າ ມັນອາດຈະເປັນໄປໄດ້ ທີ່ຈະສ້າງພາບເໝືອນຈິງ ທີ່ເປັນ ຮູບຮ່າງ ດ້ວຍການນຳໃຊ້ພວກໂດຣນນ້ອຍໆ ຜູ້ສື່ຂ່າວຂອງ ວີໂອເອ George Putic ມີລາຍງານ ຊຶ່ງໄຊຈະເລີນສຸກ ຈະ ນຳມາສະເໜີທ່ານໃນອັນດັບຕໍ່ໄປ ການຫລອກຄວາມຮູ້ສຶກຂອງສາຍຕາພວກເຮົາ ໃຫ້ເຫັນບາງສິ່ງບາງຢ່າງ ທີ່ບໍ່ຢູ່ແຫ່ງນັ້ນ ໄດ້ກາຍເປັນເລື້ອງງ່າຍດາຍ ດ້ວຍໂປຣແກຣມຄອມພິວເຕີ້ທີ່ທັນສະໄໝ ແລະ ພວກ ແວນຕາພາບເໝືອນຈິງ ການລອງຫຼິ້ນກັບຄວາມຮູ້ສຶກຂອງການສຳພັດນັ້ນ ກໍແມ່ນວ່າ ຍາກຂຶ້ນຕື່ມອີກນ້ອຍນຶ່ງ ໃນຂະນະທີ່ພວກຖົງມືພາບເໝືອນຈິງ ບໍ່ສາມາດຈຳລອງແຮງ ດັນໄດ້ ແຕ່ ຖ້າຫາກວ່າ ພາບເໝືອນຈິງໄດ້ຖືກສ້າງຂຶ້ນ ດ້ວຍພວກໂດຣນນ້ອຍທີ່ບິນໄດ້ ຊຶ່ງທ່ານ ສາມາດເຫັນ ແລະ ຈັບໄດ້ແທ້ໆ ນັ້ນເດ້? ທ່ານ Roel Vertegaal ອາຈານດ້ານປະຕິສຳພັນ ລະຫວ່າງມະນຸດກັບຄອມພິວເຕີ້ ເວົ້າ ວ່າ ຄ້າຍຄືກັບພວກພາບເໝືອນຈິງ ທີ່ໄດ້ຖືກສ້າງຂຶ້ນມາຈາກ pixel ຊຶ່ງເປັນຈຸດນ້ອຍໆ ທີ່ ສົ່ງແສງອອກມາຢູ່ໃນຈໍພາບ ຫຼາຍລ້ານຈຸຸດ ອັນເປັນພາບເໝືອນຈິງ ທີ່ມີຮູບຮ່າງ ອາດສ້າງ ຂຶ້ນໄດ້ກັບຝຸງໂດຣນນ້ອຍ ທີ່ບິນຮ່ອນ ຢູ່ໃນອະວາກາດ ຄອມພິວເຕີ້ໂປຣແກຣມອັນນຶ່ງ ອາດນຳເອົາພວກໂດຣນເຫຼົ່ານັ້ນ ມາປະກອບເຂົ້າກັນ ເພື່ອຜະລິດວັດຖຸອັນໃດອັນນຶ່ງໄດ້ ອາຈານ Vertegaal ເວົ້າອີກວ່າ ພວກໂດຣນ ອາດເປັນຕົວຢ່າງຮູບຮ່າງ ເປັນພາບວີດີໂອທີ່ສາຍອອກມາ ເປັນແຜ່ນທີ່ຮູ້ສຶກ ເຖິງການສຳພັດ ຫຼື ເປັນອົງປະກອບອື່ນໆໃດນຶ່ງ ຂອງໂລກທີ່ສຳພັດໄດ້ ພວກໂດຣນດັ່ງກ່າວ ອາດນຳມາຕັ້ງໃນຈຸດຕ່າງໆອີກ ໂດຍບຸກຄົນຜູ້ນຶ່ງ ທີ່ໄດ້ເຂົ້າໄປໃນ ພາບເໝືອນຈິງ ທີ່ສຳພັດໄດ້ນັ້ນ ຫຼື ໂດຍຄອມພິວເຕີ້ ທີ່ຕິດຕາມເບິ່ງພວກໂດຣນນັ້ນ ໂດຍ ຜ່ານພວກເຊັ່ນເຊີ້ ທີ່ຕິດຕັ້ງຢູ່ເພດານ ບັນດານັກວິທະຍາສາດ ກ່າວວ່າ ອັນນີ້ ອາດສ້າງ ຄວາມຮູ້ສຶກ ທີ່ຄ້າຍຄືວ່າ ພວກເຮົາກຳລັງປະຕິສຳພັນ ກັບໂລກໂຕຈິງ ອາຈານ Vertegaal ເວົ້າຕື່ມວ່າ ບັນດານັກຄົ້ນຄວ້າ ກ່າວວ່າ ດ້ວຍຄວາມກ້າວໜ້າ ໃນດ້ານເທັກໂນໂລຈີ້ວັດຖຸຂະໜາດ ນ້ອຍແລ້ວ ພວກໂດຣນ ນ້ອຍກວ່ານຶ່ງມີລີແມັດ ຈະເຮັດໃຫ້ມັນອາດເປັນໄປໄດ້ວ່າ ຈະ ສາມາດສ້າງສິ່ງເໝືອນຈິງ ທີ່ສຳພັດໄດ້ຫຼາຍຢ່າງ ນັບແຕ່ອະໄວຍະວະຂອງມະນຸດ ຈົນເຖິງ ຕຶກອາຄານຕ່າງໆ ເປັນຕົ້ນ (ROEL VERTEGAAL, PROFESSOR OF HUMAN-COMPUTER INTERACTION) (ROEL VERTEGAAL, PROFESSOR OF HUMAN-COMPUTER INTERACTION) (ROEL VERTEGAAL, PROFESSOR OF HUMAN-COMPUTER INTERACTION)